## Rješenje kojim se kreditnoj instituciji Banka Splitsko--dalmatinska d.d., Split, na neodređeno vrijeme izdaje prethodna suglasnost o udovoljavanju uvjeta za pružanje investicijskih usluga i obavljanje investicijskih aktivnosti i s njima povezanih pomoćnih usluga

### NN 18/2010 (8.2.2010.), Rješenje kojim se kreditnoj instituciji Banka Splitsko--dalmatinska d.d., Split, na neodređeno vrijeme izdaje prethodna suglasnost o udovoljavanju uvjeta za pružanje investicijskih usluga i obavljanje investicijskih aktivnosti i s njima povezanih pomoćnih usluga

HRVATSKA AGENCIJA ZA NADZOR FINANCIJSKIH USLUGA

427

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« broj 140/05), te članka 16. stavak 3. i članka 588. stavak 5. Zakona o tržištu kapitala (»Narodne novine« broj 88/08, 146/08 i 74/09), Uprava Hrvatske agencije za nadzor financijskih usluga, u predmetu izdavanja prethodne suglasnosti o udovoljavanju uvjeta za pružanje investicijskih usluga i obavljanje investicijskih aktivnosti i s njima povezanih pomoćnih usluga, sukladno Zakonu o tržištu kapitala, kreditnoj instituciji Banka Splitsko-dalmatinska d.d. sa sjedištem u Splitu, 114. brigade 9., na sjednici održanoj 28. siječnja 2010. godine donijela je

RJEŠENJE

1. Kreditnoj instituciji Banka Splitsko-dalmatinska d.d. sa sjedištem u Splitu, 114. brigade 9, na neodređeno vrijeme izdaje se prethodna suglasnost o udovoljavanju uvjeta za pružanje investicijskih usluga i obavljanje investicijskih aktivnosti i s njima povezanih pomoćnih usluga iz članka 5. stavak 1. točke 1., 2., 3., 4. i 5. i stavak 2. točke 1., 2., 3., 4. i 5. Zakona o tržištu kapitala, i to:

– zaprimanje i prijenos naloga u svezi jednog ili više financijskih instrumenata,

– izvršavanje naloga za račun klijenata,

– trgovanje za vlastiti račun,

– upravljanje portfeljem,

– investicijsko savjetovanje,

– pohrana i administriranje financijskih instrumenata za račun klijenata, uključujući i poslove skrbništva i s tim povezane usluge,

– davanje kredita ili zajma ulagatelju kako bi mu se omogućilo zaključenje transakcije s jednim ili više financijskih instrumenata, ako je u transakciju uključeno društvo koje odobrava zajam ili kredit,

– savjetovanje o strukturi kapitala, poslovnim strategijama i srodnim pitanjima, kao i savjetovanje i usluge vezane uz spajanja i stjecanja udjela u društvima,

– usluge deviznog poslovanja ako su vezane uz pružanje investicijskih usluga,

– investicijsko istraživanje i financijska analiza, kao i ostale preporuke koje se odnose na transakcije s financijskim instrumentima.

2. Prethodna suglasnost za pružanje investicijskih usluga i obavljanje investicijskih aktivnosti iz točke 1. izreke ovog rješenja odnosi se na financijske instrumente iz članka 3. stavak 1. točka 2. podtočke a., b. i c. Zakona o tržištu kapitala.

3. Kreditna institucija Banka Splitsko-dalmatinska d.d., sa sjedištem u Splitu, 114. brigade 9, ovlaštena je držati novac i financijske instrumente klijenata.

4. Ovo rješenje upisuje se u Registar društava ovlaštenih pružati investicijske usluge i obavljati investicijske aktivnosti, koji vodi Hrvatska agencija za nadzor financijskih usluga, pod rednim brojem 111.

5. Izreka ovog rješenja objavit će se u »Narodnim novinama«.

Klasa: UP/I-451-04/08-03/32

Urbroj: 326-111/09-16

Zagreb, 28. siječnja 2010.

Predsjednik Uprave
Ante Samodol, v. r.

Rješenje, NN 18/2010-427